ત્રણેય સ્થળે કાર્યક્રમનું સંચાલન આર્થિક નિષ્ણાત અમિત ત્રિવેદીએ કર્યું. એક મહિના પહેલાં જેમને ૭૫મું વર્ષ બેઠું એ અમિતાભ બચ્ચનની ફિલ્મના સંવાદને એમણે આ પરિસંવાદ સાથે સુંદર રીતે સાંકળ્યા, જેમ કે ‘હમ જહાં ખડે રહેતે હૈ, લાઈન વહીં સે શુરુ હોતી હૈ,’ પણ રોકાણમાં તો જ્યાં લાઈન હોય ત્યાં આપણે ઊભા રહીએ છીએ. આવી રીતે અનેક સંવાદનો સંદર્ભ લઈ વક્તાઓને રજૂ કરતાં કરતાં એમણે પણ આર્થિક રોકાણ વિશે વાત કરી.